Мамлекеттик коргоо комитети СССРде (МКК)

Мамлекеттик коргоо комитети СССРде (МКК) – Улуу Ата Мекендик согуш мезгилинде (1941–45) бардык бийлик топтолгон мамлекеттик жогорку орган. МКК 1941-жылы 30-июнда түзүлүп, төрагасы И. В. Сталин, төраганын орун басары В. М. Молотов, мүчөлөрү Н. А. Вознесенский (1942-жылдан), Л. П. Берия, Н. А. Булганин (1944-жылдан), К. Е. Ворошилов (1944-жылга чейин), Л. М. Каганович (1942-жылдан), Г. М. Маленков, анын ичинде Микоян (1942-жылдан) болгон. МКК бардык мекеменин ишине жетекчилик кылган, өлкөнүн экономикасын согуш муктаждыктарын канааттандырууга багыттоо, адам күчүн фронтко жана эл чарбасына толук тартуу, согуш коркунучу туулган аймактардын өнөр жай ишканаларын эвакуациялоо, бошотулган жерлерде эл чарбасын калыбына келтирүү ж. б. иштерди жүргүзгөн. СССР Жогорку Советинин Президиумунун 1945-жылы 4-сентябрдагы чечими менен жоюлган.
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7